als_Latn dik_Latn sag_Latn
Peter O’Toole ka vdekur në moshën 81- vjeçare. Aktori veteran, i njohur sidomos për rolin e tij në filmin “Lorenci i Arabisë”, vdiq në një spital në Londër pas një sëmundje të gjatë.
Aktori i njohur mban rekordin e nominimeve për çmimin Oscar, por pa e fituar asnjëherë atë. Plot tetë herë ai ka garuar për çmimin e “aktorit më të mirë”.
Në vitin 2003, atij iu dha Oscar i nderit, por e refuzoi, duke thënë se nuk ishte akoma 80 vjeç dhe se kishte akoma mundësi të fitonte me një rol.
Lajmi për vdekjen vjen vetëm një vit pasi ai ishte tërhequr zyrtarisht nga aktrimi. Aktori lindi në Irlandë dhe u rrit në Anglinë veriore dhe ka punuar edhe si gazetar dhe punonjës radioje përpara se të bëhej aktor.
als_Latn als_Latn als_Latn als_Latn